Na temelju članka 39., stavka 4. Zakona pomorskom dobru i morskim lukama („Narodne novine“, broj 83/23 u daljnjem tekstu: Zakon), Pravilnika o sadržaju plana upravljanja pomorskim dobrom („Narodne novine“, broj 150/23 u daljnjem tekstu: Pravilnik) i članka 37. Statuta Grada Šibenika („Službeni glasnik Grada Šibenika“, broj 2/21), Gradsko Vijeće Grada Šibenika na 24. sjednici od 12. prosinca 2024. godine, donosi

**II. IZMJENE I DOPUNE PLANA**

**UPRAVLJANJA POMORSKIM DOBROM**

**na području Grada Šibenika**

**za razdoblje od 2024. do 2028. godine**

**(1)** U Planu upravljanja pomorskim dobrom na području Grada Šibenika za razdoblje od

2024. do 2028. godine („Službeni glasnik Grada Šibenika“, broj 10 /23 i 2/24), u

točki I. UVODNE ODREDBE stavak 1. podstavci c), d), e) i f) mijenjaju se i glase:

„c) plan održavanja pomorskog dobra u općoj upotrebi

d) plan gradnje na pomorskom dobru građevina koje ostaju u općoj upotrebi

e) plan davanja dozvola na pomorskom dobru

f) plan nadzora ovlaštenika dozvola na pomorskom dobru.“

**(2)** Točka IV. PLAN ODRŽAVANJA, DOHRANJIVANJA I GRADNJE NA POMORSKOM DOBRU mijenja se i glasi:

„IV. PLAN ODRŽAVANJA POMORSKOG DOBRA U OPĆOJ UPOTREBI

(1) Grad planira u razdoblju od 2024. do 2028. godine poduzeti mjere na održavanju pomorskog dobra u općoj upotrebi i to:

a) čišćenja i održavanja obale, mora i podmorja

- pražnjenje košarica za otpad te nabava i dostava novih, uklanjanja otpada te

te održavanje istih planiraju se sredstva u iznosu od 30.000,00 EUR godišnje,

- održavanje sanitarnog čvora na plaži Rezalište planiraju se sredstva u iznosu od 20.000,00

EUR godišnje i sanitarni čvor na plaži Jadrija u iznosu od 15.000,00 EUR godišnje,

- postavljanje Eko WC kabina na plažama planiraju se sredstva u iznosu od 16.000,00 EUR

godišnje

- ostali poslovi čišćenja obale, mora i podmorja planiraju se sredstva u iznosu od 10.000,00

EUR godišnje

b) sadnja i održavanje zelenih površina planiraju se sredstva u iznosu od 33.500,00 EUR

godišnje

c) postavljanje zaštitnih brana za kupače na uređenim plažama i popravak oštećenih u

prethodnoj sezoni planiraju se sredstva u iznosu 20.000,00 EUR godišnje

d) postavljanje spremnika za odvojeno prikupljanje otpada planiraju se sredstva u iznosu

od 3.000,00 EUR godišnje.

(2) Grad Šibenik će obavljati dohranjivanje plaža na svom području ovisno o potrebama i visini raspoloživih sredstava, a sve u skladu sa Zakonom. Plaže na kojima će planira raditi dohrana su slijedeće:

1. Zaton – plaža „Šarina Draga“ u dužini 280 m
2. Martinska u dužini 70 m
3. Šibenik – Banj u dužini 175 m
4. Kaprije u dužini 53 m
5. Zlarin u dužini 200 m
6. Krapanj u dužini 220 m
7. Zablaće u dužini od 550 m
8. Brodarica u dužini od 1100 m
9. Žaborić u dužini od 500 m
10. Grebaštica u dužini od 600 m
11. Jadrtovac u dužini od 70 m
12. Jadrija u dužini od 650 m
13. Raslina u dužini od 270 m

Za navedenu namjenu planira se utrošiti 200.000,00 EUR godišnje.

**(3)** Točka V. PLAN UKLANJANJA NEZAKONITO IZGRAĐENIH GRAĐEVINA I ZAHVATA“ mijenja se i glasi:

„V. PLAN GRADNJE NA POMORSKOM DOBRU

(1) Grad planira na pomorskom dobru u razdoblju 2024. do 2028. godine gradnju građevina koje ostaju u općoj upotrebi i to:

a) gradnju i održavanje šetnica u cilju osiguranja pristupa moru i uz more i to:

- uređenje kupališta Jadrija, Grad Šibenik, (dionica od završetka kabina do postojećeg mula) koji obuhvaća katastarske čestice: dio 6208, k.o. Martinska, dio 6210/3 k.o. Martinska, dio 6206/2 k.o. Martinska, dio 6206/3 k.o. Martinska, \*367 k.o. Martinska i dio 6202/30 k.o. Martinska, a sve prema grafičkom prilogu – karti Jadrija 1K, u iznosu 812.000,00 EUR.

- gradnja i uređenje ostalih šetnica na području Grada Šibenika u iznosu od 100.000,00 EUR godišnje

- sanacija postojećih riva, mula i plaža i to:

- u 2024. godini 110.000,00 EUR

- u 2025. godini 150.000,00 EUR

- u 2026. godini 150.000,00 EUR

- u 2027. godini 170.000,00 EUR

- u 2028. godini 190.000,00 EUR

b) uklanjanje nezakonitih nasipa u iznosu od 10.000,00 EUR godišnje.

c) uklanjanje molova, gatova, sunčališta, istezališta, lukobrana, riva i drugih građevina, kao i građevina u lukama i drugih samostalnih infrastrukturnih objekata, koje nisu vidljive na DOF-u 5/2011 u planiranom iznosu od 50.000,00 EUR godišnje.

Nezakonito izgrađene zgrade i druge građevine izgrađene na pomorskom dobru, jednostavne građevine i drugi izvedeni zahvati u prostoru na pomorskom dobru koji se prema posebnim propisima kojima se uređuje građenje ne smatraju građenjem ne mogu se ozakoniti.

Nezakonito izgrađene građevine i izvedene zahvate u prostoru koji se prema posebnim propisima kojima se uređuje građenje ne smatraju građenjem dužan je ukloniti graditelj odnosno investitor gradnje o svom trošku na temelju rješenja inspektora pomorskog dobra.

Ako se graditelj odnosno investitor gradnje ne može utvrditi, nezakonito izgrađenu građevinu i/ili izveden zahvat u prostoru koji se prema propisima kojima se uređuje građenje ne smatraju građenjem dužna je ukloniti jedinica lokalne samouprave na čijem se području građevina nalazi, u okviru redovnog upravljanja pomorskim dobrom na temelju rješenja inspektora pomorskog dobra.

d) ozelenjavanje okoliša infrastrukturnih objekata sukladno Programu održavanja komunalne

infrastrukture

e) uklanjanje nezakonitih sidrenih blokova, lanaca konopa i plutača za privez brodova u

planiranom iznosu od 4.000,00 EUR godišnje .

(2) Grad planira na pomorskom dobru izvoditi i slijedeće radove:

a) montažu, demontažu i popravak tuševa, od izrada postolja i ugradnja klupa, izrada postolja i ugradnja kabina za presvlačenje, ugradnja montažnih tornjeva za spasioce, ugradnja tabli za oznaku plaže i table obavijesti te druge urbane opreme u ukupnom iznosu od 33.000,00 EUR godišnje

b) izgradnju potrebne infrastrukture za pristup plaži osobama smanjene pokretljivosti u iznosu od 15.000,00 EUR godišnje

c) rekonstrukcija postojećih sportskih terena i dječjeg igrališta na Jadriji koji obuhvaćaju katastarske čestice: 6201/12 k.o. Martinska, 6201/13 k.o. Martinska, dio 6201/16 k.o. Martinska, dio 6201/1 k.o. Martinska, i dio 7722 k.o. Martinska, a sve prema grafičkom prilogu – karti Jadrija 1J u planiranom iznosu od 85.000,00 EUR.

**(4)** U točki VI. PLAN DAVANJA DOZVOLA S POPISOM DJELATNOSTI KOJE SE MOGU OBAVLJATI NA POMORSKOM DOBRU NA PODRUČJU GRADA ŠIBENIKA stavak 12. podstavak 2. mijenja se i glasi:

„Ako dva ili više ponuditelja ostvare jednak broj bodova prema kriteriju ocjenjivanja, pravo prvenstva ima ponuditelj čiji je ponuđeni iznos naknade za dozvolu na pomorskom dobru veći.“

Iza podstavka 2. dodaje se podstavak 3. i glasi:

„Ukoliko dva ili više ponuditelja u slučaju iz podstavka 2. imaju isti iznos ponuđene cijene ponovit će se postupak javnog nadmetanja.“

U stavku 18. podstavku d) brojka „1“ zamjenjuje se brojkom „2“

Stavak 22. mijenja se i glasi:

„(22) Na području Grada Šibenika mogu se obavljati slijedeće djelatnosti na pomorskom dobru za koje se daje dozvola:

1. iznajmljivanje opreme za rekreaciju i sport primjerice iznajmljivanje plovila, iznajmljivanje plažne opreme, iznajmljivanje prijevoznih sredstava na osobni i električni pogon

2. ugostiteljska djelatnost pripreme i usluživanja pića i hrane:

a) iz objekta

b) korištenjem šanka na otvorenom s točionikom

c) korištenjem nepokretnog vozila ili priključnog vozila

d) pružanjem usluga na klupi

e) pružanjem usluga na kolicima ili sličnim napravama

3. obrazovanje, podučavanje i vođenje u području sporta i rekreacije primjerice škola vaterpola, ronjenja, jedrenja i slično

4. trgovine na malo izvan prodavaonica

a) prodaja putem objekta

b) korištenje nepokretnog vozila ili priključnog vozila

c) prodaja na štandovima

d) prodaja na klupama

e) pokretna prodaja putem kolica

f) pokretna prodaja putem pokretnih prodavača

g) prodaja putem automata

h) novčarske usluge putem bankomata

5. zabavne i rekreacijske djelatnosti

a) usluge vuče plovilom u svrhu zabave primjerice: skijanje na vodi, vuča padobrana i slično

b) usluge sportskih zabavnih parkova na otvorenom prostoru, primjerice odbojka na pijesku, teren za boćanje, vodeni ili kopneni park za djecu, trampolini i slično

6. djelatnosti za njegu i održavanje tijela primjerice masaža, tetoviranje i slično

7. privremena i prigodna djelatnost primjerice vjenčanja, ribarske večeri, koncerti i slično

8. djelatnost agencija za promidžbu postavljanjem reklama na otvorenom prostoru i putem info pulta.

Dosadašnji stavci 23., 24., i 25. brišu se.

**(5)** U točki VII. MIKROLOKACIJE ZA OBAVLJANJE DJELATNOSTI u stavku 1. podstavak 1. mijenja se i glasi:

„Djelatnosti iznajmljivanja opreme za rekreaciju i sport primjerice iznajmljivanje plovila, iznajmljivanje plažne opreme, iznajmljivanja prijevoznih sredstava na osobni i električni pogon, obavljanje ugostiteljske djelatnosti pripreme i usluživanja pića i hrane, djelatnost obrazovanja, podučavanja i vođenje u području sporta i rekreacije primjerice škola vaterpola, ronjenja, jedrenja i slično te djelatnost trgovine na malo izvan prodavaonica, mogu se obavljati sa sredstvima: brodice na motorni pogon, jedrilica, brodica na vesla, daska za jedrenja, sandolina, pedalina i dr., pribor i oprema za ronjenje, kupanje i sl., štand, ambulantna prodaja, suncobrani, ležaljke.“

U podstavku 2. iza teksta: „1F - naselje JADRIJA, obalom od kat. čest. 6226/5 do kat. čest 6229/1, a sve k.o. Srima,“ dodaje se tekst koji glasi:

„i to: a) na dijelu kat. čest. 6227/1 a ispred kat.čest.6230/6 (novi broj) – ležaljke 40 komada i – suncobrani 20 komada,

b) na zapadnom dijelu ispred kat. čest. 6228/2 K.O. Zaton – Srima - objekt gotove konstrukcije tlocrtne površine do 15 m2 za skladištenje jedriličarske opreme 1 komad“.

U podstavku 2. točka 1A mijenja se i glasi: „1A – naselje JADRIJA, obalom od kat. čest. \*366 do kat.čest. 6212/1 a sve k.o. Martinska i to na kat. čest. 6202/2 k.o. Martinska desno kod trampulina - samoposlužni aparat za pržene krumpiriće 1 komad .“

U podstavku 2. u točki 3H podtočki b) iza alineje 4. dodaje se alineja 5. koja glasi: „ – aparat za palačinke, pomfrit, kokice i kukuruz s vitrinom na kolicima 1 komad“.

U točki 10C iza teksta: „- sup daske 2 kom (izvan zaštitne ograde za kupače)“ dodaje se tekst koji glasi: „ i ispred 211/1 i \*424 sve K.O: Krapanj - iznajmljivanje plovila na električni pogon – iMat jett 4 komada (izvan zaštitne ograde za kupače) te aparat za palačinke 1 komad i aparat za „Slushy“ napitke 1 komad“

U točki 11C brojka „3“ zamjenjuje se brojkom „4“ i iza riječi „komada“ dodaje se tekst koji glasi: „ te ispred kat. čest. 156/4 K.O. Krapanj iznajmljivanje opreme za rekreaciju i sport – ležaljke 5 komada, kajaci 2 komada i sup 1 komad“.

U točki 14 A iza teksta: „ – brodice na motorni pogon 10 kom“ dodaje se tekst koji glasi: „i na dijelu kat. čest. 5907/1 a ispred kat. čest. 5251/2 i kat. čest. 5250 sve K.O. Šibenik aparat za kokice 1 komad i šećernu vunu – 1 komad“.

U stavku 2. podstavak 1. mijenja se i glasi:

„Djelatnosti iznajmljivanja opreme za rekreaciju i sport primjerice iznajmljivanje plovila, iznajmljivanje plažne opreme, iznajmljivanja prijevoznih sredstava na osobni i električni pogon i zabavne i rekreacijske djelatnosti koje su označene kao područje „B“, mogu se obavljati sa sredstvima: skuteri, dječji skuter do 2kW, sredstvo za vuču s opremom (banana, tuba, guma, skije, padobran i dr.) i podmornica.“

U stavku 3. podstavak 1. mijenja se i glasi:

„Zabavne i rekreacijske djelatnosti i to usluge sportskih zabavnih parkova na otvorenom prostoru, primjerice odbojka na pijesku, teren za boćanje, vodeni ili kopneni park za djecu, trampolini i slično, djelatnosti za njegu i održavanje tijela primjerice masaža, tetoviranje i slično privremena i prigodna djelatnost primjerice vjenčanja, ribarske večeri, koncerti i slično i djelatnost agencija za promidžbu postavljanjem reklama na otvorenom prostoru i putem info pulta mogu se obavljati na mikrolokacijama koje su označene na katastarskim mapama kao područje „C“. “

U podstavku 2. u točki 10B iza teksta: „- aqua park 1 kom“ dodaje se tekst koji glasi:

„i ispred 322/23 – aparati za zabavu 2 komada (oko 20 m2)“

Točka 14A mijenja se i glasi: „14A – naselje ŠIBENIK – obala od dječjeg igrališta do caffe „Trapula“ na dijelu kat. čest. 5907/1, a ispred kat. čest. 5251/2 i kat. čest. 5250 sve K.O. Šibenik - trampolin sa 6 polja (cca 80 m2) – uvjetno do početka rekonstrukcije obale u Docu o čemu se podnositelji obvezuju dati pismenu izjavu.

U stavku 4. u podstavku 1. tekst : „ Djelatnosti ugostiteljska i trgovinska“ mijenja se i glasi: “ Ugostiteljska djelatnost pripreme i usluživanja pića i hrane i djelatnost trgovine na malo izvan prodavaonica“.

U točki a) iza alineje 7. dodaje se alineja 8. koja glasi:

„- na dijelu kat. čest. 6201/10 k.o. Martinska kod igrališta ugostiteljsko nepokretno vozilo 1

komad.“

U točki b) iza teksta: „i fast fooda „BLACK GINGER pripadajuća terasa od 30 m2, a sve K. Donje Polje“ dodaje se tekst koji glasi: „te na dijelu kat. čest. 5414/10 i dijelu 2899/160 sve K.O. Donje Polje prodaja putem objekta gotove konstrukcije tlocrtne površine do 15 m2 - suvenirnica 1 komad“.

U točki h) iza teksta: „80 m2“ dodaje se tekst: „ i ugostiteljski objekt gotove konstrukcije tlocrtne površine do 15 m2 - 1 komad“ te iza teksta: „ispred kat. čest. 8102 K.O. Krapanj“ dodaje se tekst: „12 m2 i na dijelu kat. čest. 4102/48 K.O. Krapanj a ispred ugostiteljskog objekta „LOŽA“ terasa od 40 m2“ .

U točki i) iza teksta: „ispred caffe „LOCCO“ – pripadajuća terasa od 30 m2“ dodaje se tekst koji glasi: „ i ispred kat. čest. 322/28 i kat. čest. 322/32 a sve K.O. Krapanj ugostiteljski objekt gotove konstrukcije tlocrtne površine do 15 m2 – 1 komad“.

**(6)** U točki VIII. PLAN NADZORA OVLAŠTENIKA DOZVOLA NA POMORSKOM DOBRU stavak 2. mijenja se i glasi:

„(2). Poslove nadzora ovlaštenika dozvola na pomorskom dobru obavlja upravno tijelo jedinice lokalne samouprave, a provode ovlašteni pomorski redari sukladno Zakonu i Odluci o redu na pomorskom dobru Grada Šibenika.“

**(7)** U točki IX. ZAKLJUČNE ODREDBE stavak 2. mijenja se i glasi:

„(2). Sukladno članku 39. stavku 2. Zakona na ovaj Plan su ishođene suglasnosti Upravnog odjela za prostorno planiranje i zaštitu okoliša Grada Šibenika KLASA: 350-02/23-01/58, URBROJ: 2182-1-04-23-2, od 05. prosinca 2023.godine i KLASA:350-02¸/23-01/58, URBROJ:2182-1-04-24-4, od 09. veljače 2024. godine, Upravnog odjela za provedbu dokumenata prostornog uređenja i gradnju Grada Šibenika KLASA: 350-01/23-01/56, URBROJ: 2182/1-08-23-2, od 05. prosinca 2023. godine i KLASA:350-01/23-01/56, URBROJ:2182/1-08-24-4 od 09. veljače 2024. godine i sukladno članku 39. stavak 5. Zakona od Upravnog odjela za zaštitu okoliša, prostorno uređenje, gradnju i komunalne poslove Šibensko-kninske županije KLASA: UP/I-351-02/23-01/6, URBROJ: 2182-16/1-23-2 od 11. prosinca 2023. godine.

Sukladno članku 39. stavak 4. Zakona ovaj Plan će se dostaviti jedinici područne (regionalne samouprave) i nadležne lučke kapetanije radi davanja suglasnosti.“

Dosadašnji stavak (2). postaje stavak (3).

**(8)** Sukladno članku 39. stavcima 2. i 5. Zakona na ove II. Izmjene i dopune Plana su ishodovane suglasnosti Upravnog odjela za prostorno planiranje i zaštitu okoliša Grada Šibenika KLASA:350-02/23-01/58, URBROJ:2182-1-04-24-6 od 27. studenog 2024. godine,

Upravnog odjela za provedbu dokumenata prostornog uređenja i gradnju Grada Šibenika KLASA:350-01//23-01/56, URBROJ:2182/1-08-24-6 od 27. studenog 2024. godine i

Upravnog odjela za zaštitu okoliša, prostorno uređenje, gradnju i komunalne poslove Šibensko-kninske županije KLASA: UP/I-351-02/24-01/5, URBROJ: 2182-16/1-24-2 od 28. studenog 2024. godine.

Sukladno članku 39. stavak 4. Zakona ove II. Izmjene i dopune Plana će se dostaviti jedinici područne (regionalne samouprave) i nadležne lučke kapetanije radi davanja suglasnosti.

**(9)** Ove II. Izmjene i dopune Plana stupaju na snagu osmog dana od dana objave u „Službenom glasniku Grada Šibenika“.

KLASA:934-01/23-01/18

URBROJ:2182-1-03-24-45

Šibenik, 12. prosinca 2024.

PREDSJEDNIK

dr.sc. Dragan Zlatović,v.r.